เก็ตสึ ฟูมะ เด็ง

(; โรมาจิ: *Getsu Fūma Den*) หรือที่เกมเมอร์ชาวไทยสมัยก่อนรู้จักในชื่อ***ดาบสายลม ฟูกุดะ*** เป็นเกมแอ็กชันเล่นตามบทบาท ค.ศ. 1987 ที่พัฒนาและจัดจำหน่ายโดยบริษัทโคนามิสำหรับเครื่องแฟมิคอมเฉพาะในประเทศญี่ปุ่น ซึ่งเกมนี้ได้รับการอ้างอิงในเกมอื่น ๆ ของโคนามิอีกหลายเกมในเวลาต่อมา โดยโครงสร้างของเกมนี้คล้ายคลึงกับ*[[คาสเซิลวาเนีย II: ไซมอนส์เควสต์]]*, *[[เดอะกูนีส์ II]]* และ*[[ทีนเอจมิวแตนต์นินจาเทอร์เทิลส์ (วิดีโอเกมแฟมิคอม)|ทีนเอจมิวแตนต์นินจาเทอร์เทิลส์]]* (แฟมิคอม)

ส่วนเกมแนวเดินฟันแบบ "โรกเวเนีย" ภาคต่อที่มีชื่อว่า*[[เก็ตสึ ฟูมะ เด็ง: อันดายอิงมูน]]* ได้วางจำหน่ายสำหรับนินเท็นโด สวิตช์ เมื่อวันที่ 9 กุมภาพันธ์ ค.ศ. 2022 และออกจากสถานะเข้าถึงล่วงหน้าในสตีมเมื่อวันที่ 17 กุมภาพันธ์ รวมภึงเดิมทีมีแผนจะสร้างภาคต่ออีกเกมในชื่อ***ชิน เก็ตสึ ฟูมะ เด็ง*** สำหรับเครื่องเพลย์สเตชัน 2 แต่ถูกยกเลิกไป

## รูปแบบการเล่น
*เก็ตสึ ฟูมะ เด็ง* เป็นเกมแอ็กชันเล่นตามบทบาทแบบเลื่อนด้านข้าง ผู้เล่นจะควบคุมฟูมะ ซึ่งมีเป้าหมายคือการตามหาดาบพลังปราณทั้งสามเล่มที่ถูกขโมยไปจากตระกูลของเขา เพื่อที่จะเข้าไปในถ้ำของรีวกตสึกิ โดยดาบพลังแต่ละเล่มถูกซ่อนไว้ในสามเกาะที่อยู่รอบ ๆ เคียวกิ-โต ซึ่งได้แก่ ,  และ ซึ่งแต่ละเกาะเหล่านี้จำเป็นต้องใช้ ที่แตกต่างกันสำหรับฟูมะ

เกมนี้เริ่มต้นด้วยมุมมองจากด้านบน โดยผู้เล่นจะต้องนำทางฟูมะไปยังจุดหมายปลายทางต่อไป เมื่อฟูมะเข้าไปในประตูทางเข้าออก เกมจะเปลี่ยนเป็นฉากแอ็กชันแบบเลื่อนด้านข้าง ซึ่งผู้เล่นจะต้องเคลื่อนที่จากปลายด้านหนึ่งของพื้นที่ไปยังอีกด้านหนึ่ง พร้อมทั้งต่อสู้กับศัตรูและหลีกเลี่ยงหลุมพรางตามปกติ เพื่อกลับไปยังฉากหลักและดำเนินการต่อในฉากถัดไป นอกจากฉากแอ็กชันเหล่านี้แล้ว ยังมีศาลเจ้าเล็ก ๆ ที่มีชาวบ้านคอยให้คำแนะนำแก่ฟูมะ รวมถึงร้านค้าที่เขาจะซื้อไอเทมและอาวุธใหม่ ๆ โดยใช้เงินที่สะสมมาจากการกำจัดศัตรู ซึ่งผู้เล่นสามารถเปลี่ยนไอเทมได้โดยการหยุดเกมชั่วคราวระหว่างลำดับการกระทำ จากนั้นกดปุ่มเอ (A) เพื่อเลือกไอเทมป้องกัน หรือกดปุ่มบี (B) เพื่อเปลี่ยนอาวุธ และฟูมะจะสะสมค่าประสบการณ์จากการกำจัดศัตรู ซึ่งจะช่วยเพิ่มพลังดาบของเขา ทำให้การโจมตีมีพลังมากขึ้น

เมื่อผู้เล่นไปถึงดันเจียนหลักในแต่ละเกาะ เกมจะเปลี่ยนไปใช้มุมมองแบบเสมือน 3 มิติ ซึ่งจะติดตามฟูมะจากด้านหลัง โดยผู้เล่นจะต้องฝ่าฟันเขาวงกตเพื่อไปให้ถึงบอสที่ถือดาบพลังปราณเล่มหนึ่งอยู่ เขาวงกตแต่ละแห่งเต็มไปด้วยศัตรูจำนวนมากที่จะคอยต่อสู้กับฟูมะ พร้อมด้วยพันธมิตรที่จะคอยให้คำแนะนำและไอเทมที่เป็นประโยชน์แก่เขา โดยต้องใช้เทียนไขในการให้แสงสว่างแก่เขาวงกตเหล่านี้ รวมถึงเข็มทิศที่แสดงทิศทางปัจจุบันของฟูมะเช่นกัน ครั้นเมื่อผู้เล่นไปถึงถ้ำของบอส เกมจะเปลี่ยนกลับไปเป็นมุมมองแบบเลื่อนด้านข้างก่อนที่จะเริ่มการเผชิญหน้าจริง

เกมนี้ใช้ระบบจำนวนชีวิตเหมือนกับเกมแอ็กชันส่วนใหญ่ โดยผู้เล่นจะเสียหนึ่งชีวิตหนึ่งเมื่อพลังชีวิตหมดหรือตกลงไปในหลุม เมื่อผู้เล่นหมดชีวิต พวกเขาสามารถเล่นต่อจากจุดที่หยุดไว้ หรือออกจากเกมแล้วกลับมาเล่นต่อในภายหลังโดยใช้พาสเวิร์ด ซึ่งผู้เล่นจะถูกลงโทษโดยการหักเงินครึ่งหนึ่ง

## โครงเรื่อง
ในอนาคตอันไกลโพ้นใน ค.ศ. 14672 ซึ่งเป็นปีแรกของ จอมปีศาจ ได้หลบหนีออกมาจากนรกและวางแผนที่จะพิชิตโลกเบื้องบนซึ่งปกครองโดย ซึ่งพี่น้องเก็ตสึได้ต่อสู้กับรีวกตสึกิ โดยแต่ละคนถือครอง หนึ่งในสามเล่มที่สืบทอดกันมาในตระกูลรุ่นต่อรุ่น อย่างไรก็ตาม ในที่สุดพี่น้องทั้งสามก็พ่ายแพ้ต่อปีศาจดังกล่าว และมีเพียง น้องชายคนสุดท้องเท่านั้นที่รอดชีวิต ฟูมะสาบานว่าจะแก้แค้นให้พี่ชายทั้งสองที่ถูกสังหาร จึงออกเดินทางไปยัง เพื่อตามหาดาบพลังปราณทั้งสามที่ถูกขโมยไป และอัญเชิญวิญญาณพี่ชายทั้งสองของเขามาปราบรีวกตสึกิ

## การตอบรับ

*เก็ตสึ ฟูมะ เด็ง* ได้รับการตอบรับในเชิงบวกจากเหล่านักวิจารณ์เป็นส่วนใหญ่ นิตยสาร*[[แฟมิซือ]]*ตั้งข้อสังเกตว่าเกมนี้มีการผสมผสานองค์ประกอบจากทั้ง*[[เซลดา II: ดิแอดเวนเจอร์ออฟลิงก์|ดิแอดเวนเจอร์ออฟลิงก์]]*และ*[[ดรากอนบัสเตอร์]]* โดยมีนักวิจารณ์คนหนึ่งกล่าวว่าเกมนี้ให้ความรู้สึกเหมือนเป็นภาคต่อของ*[[คาสเซิลวาเนีย (วิดีโอเกม พ.ศ. 2529)|อากูมาโจแดรกคูลา]]* ส่วน*[[โทกูมะโชเต็ง#นิตยสาร|แฟมิลีคอมพิวเตอร์แมกกาซีน]]*ได้เขียนว่าเกมนี้สร้างบรรยากาศที่ "น่าประหลาดใจและลึกลับ" รวมถึงนักเขียนจากนิตยสารเกม*ยูเก*ของญี่ปุ่นชื่นชมกราฟิก, การกำกับ และดนตรีของเกมนี้

ทั้งนี้ เคิร์ต คาลาตา จาก*ฮาร์ดคอร์เกมมิง 101* ชื่นชมภาพและดนตรีที่หลากหลาย แต่ติเรื่องการควบคุมและฉากสำรวจดันเจียนแบบ 3 มิติเทียมว่าน่าเบื่อ ในทางตรงกันข้าม หนังสือภาษาญี่ปุ่นชื่อ*ชินุ มาเอะ นิ คูริอะ ชิไต นิเฮียกกุ โนะ มูริ เก ฟามิกง อันโด ซูฟามิ-เฮ็ง* () กลับให้มุมมองเชิงลบต่อเกมนี้เมื่อมองย้อนกลับไป ซึ่งแม้ว่าจะมีการชี้ให้เห็นถึงความคล้ายคลึงกับเกม*[[เก็มเป โทมะ เด็ง]]* และชื่นชมความแปลกใหม่โดยรวม แต่พวกเขาก็ติเตียนอย่างหนักเกี่ยวกับระบบพาสเวิร์ดและข้อเสียของรูปแบบการเล่น

## หมายเหตุ

## อ้างอิง

## แหล่งข้อมูลอื่น
* Official Virtual Console page

หมวดหมู่:วิดีโอเกมที่ออกวางจำหน่ายในปี พ.ศ. 2530
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมจากค่ายโคนามิ
หมวดหมู่:เกมสำหรับแฟมิคอม
หมวดหมู่:วิดีโอเกมเล่นตามบทบาท
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับนินจา
หมวดหมู่:วิดีโอเกมที่พัฒนาขึ้นในประเทศญี่ปุ่น